als_Latn dik_Latn sag_Latn
Ylli i Liverpoolit, Roberto Firmino, ka ofruar një fanellë të nënshkruar për çdo tifoz të Liverpoolit, i cili tashmë ka blerë fanellën e tij me numër 11 në pjesën e prapme, pas kërkesës për të marrë numrin 9 për sezonin tjetër.
Pas zyrtarizimit të transferimit të Mohamed Salah për 35 milion funte, reprezentuesi egjipitian do të zëvendësojë brazilianin dhe do të bartë numrin 11 në sezonin e tij të debutimit në Anfield, transmeton Transferimet.com.
Firmino dëshiron të bartë numrin legjendar 9, por është në njohuri se një numër i tifozëve tashmë e kanë blerë fanellën e tij me numër 11.
Dhe kështu, braziliani ka vendosur të nënshkruajë personalisht çdo fanellë të sezonit 2017/18 me të shtypur ‘Firmino 11’.
Kjo është konfirmuar përmes një deklarate nga faqja zyrtare e Liverpoolit: ‘Si një gjest për ata tifozë që kanë blerë tashmë fanellën zyrtare 2017-18 me emrin e Firmino dhe numrin 11 në anën e pasme, Roberto do të donte t’u ofrojë tifozëve mundësinë që ato fanella t’i kenë të nënshkruara personalisht nga vetë ai.’/Transferimet.com/
als_Latn als_Latn als_Latn als_Latn als_Latn